**Új megjelenés: Tea 2 főre**

Nézzetek csak az órára! Le ne maradjatok, itt az idő egy finom teára! Vegyétek kezetekbe a kártyáitokat (a királynőt, a szív felsőt, Vigyor kandúrt és a mormotát), és ha megnyertek velük egy párharcot, döntsetek okosan: használjátok a nyertes kártya tulajdonságát, vagy vásároltok vele egy új kártyát? Ja, és eldönthetitek, hogy át akarjátok-e állítani a nyuszi zsebóráját.

Ha egy könnyed és rövid pakliépítős párharcra vágytok, és nem idegenkedtek egy kis adok-kapoktól (mert ebben a játékban nem csak a saját paklitokat tudjátok égetni… <sátáni kacaj>), akkor nagyon fogtok örülni a Space Cowboys új játékának, amelyet „**Tea 2 főre**” címen fogunk magyarul kiadni!

Szeretitek az Alíz Csodaországban történetét és figuráit? Vagy a jópofa, pörgős és vidám hangulatú pakliépítős játékokat? Akkor a **Tea 2 főre** nektek érkezik… Ne féljetek, hogy kihűl a csészétek – rövidesen már le is ülhettek egy ötórai társasozásra!

Instagram

Készüljetek az ötórai társasozásra, megjelent a Tea 2 főre!

Szeretitek az Alíz Csodaországban történetét és figuráit? Most Alíz, a Szív királynő, vagy a mormota karakterekkel egy könnyed, de mégis stratégiai elemeket ötvöző társasjátékot próbálhattok ki.

Le ne maradjatok, itt az idő egy finom teára!

Facebook

Újabb kétfős pörgős, és vidám társasjáték, megérkezett a Tea 2 főre!

A Tea 2 főre egy könnyed pakliépítős társasjáték, amely Alíz Csodaországban kedves figuráival van díszítve. Vedd kezedbe a királynő, Vigyor kandúr és a mormota kártyákat, és nyerj velük párharcot. Te visszaállítanád a nyuszi zsebóráját?